《狱中集古十六首　东岩同扉 其三》
明代·韩邦奇

赤县昔同游，忽在天一方。危时暂相见，鬓发各已苍。

阴风千里来，岁暮有严霜。人间夜寥閒，落月满屋梁。

出处同世网，涕泪溅我裳。平生方寸心，嫉恶怀刚肠。

痛愤寄所宣，激烈思时康。皇皇太宗业，道德仰今王。

丈夫誓许国，志士怀感伤。吾道正羁束，真宰意茫茫。

作者简介：韩邦奇（1479--1556）明代官员。字汝节，号苑洛，陕西朝邑（今陕西大荔县朝邑镇）人。正德三年进士，官吏部员外郎，以疏谕时政，谪平阳通判。稍迁浙江按察佥事，宦官强征富阳茶、鱼，他作歌哀之，遂被诬奏怨谤，逮系夺官。嘉靖初起山西参议，再乞休去。自后屡起屡罢终，以南京兵部尚书致仕。嘉靖三十四年，因关中大地震，死于非命。韩邦奇文理兼备，精通音律，著述甚富。所撰《志乐》，尤为世所称。